Sindi Rock

Sindi Rock on Pärnu maakonnas Sindi linnas toimuv rokifestival. Seda festivali peetakse Eesti esimeseks rokifestivaliks.https://parnu.postimees.ee/4223813/galerii-sindi-rockil-laks-rahvas-lavale (vaadatud 11.04.2019)

Esimene festival toimus 1969. Siis peeti festivali kahel päeval ja lavalaudasid tallasid neli bändi: Vibro (Valdur Prenge), Jüngrid, Viking ja Fix. 1987 ja 1988 kandis festival nime Sindi Metall.

2014. 45 aastapäeva peeti kahel laval. Välisüritus oli kõikidele tasuta ning seal esinesid päeval ansamblid Ühend-Fix, Los Libedos Vineros, Telly Addicts, Directors ja Syrius. Hiljem toimus üritus seltsimajas sees: Jana Kask & Mai Skizo, The Tuberkuloited, Pöölöy Gläänz, Legshaker, Jan Uuspõld ja Luxury Filters.

2015. Peaesineja Winny Puhh. Enne nende esinemist esines Kefilius tuleetendusega „Punk“. Teised esinejad olid OL, SSB ja Eleegium.

2016. The Tuberkuloited, Kõu, HND, Okitoki.

2017. a toimunud festivali peaesineja oli Metsatöll. Veel esinesid: Empty Mind, Intact, Tankist, DND ja Syrius.

2018 toimus 49. Sindi Rock. Esines seitse esinejat: Bestia, Empty Mind, Killedbeez, Rotiküla Kõutsid, Sibyl Vane, NIKNS Suns ja Vennaskond.http://www.kylauudis.ee/2018/08/21/juubelieelne-sindi-rock-on-neljakumne-uheksas/ (vaadatud 11.04.2019)

2019. 50 aastat pärast esimest festivali toimunud üritusel esinesid Squire, The Belka, The Tuberkuloited, Köömes ja Kosmikud.

2020. aastal jäi üritus ära.

2021. aastal toimunud festivalil astusid üles: Raev, Number Õ, The Belka, Hunta ja Singer-Vinger.

Viited

Välislingid
 Kristo Niglas. Video ja galerii ⟩ Legendaarne Sindi Rock tõi seltsimaja tulvil rokisõpru Pärnu Postimees, 24. oktoober 2021
 Ilme Prenge abiga meenutati Sindi Rocki ajalugu ja kõneldi eelseisvast Külauudised, 2017

Kategooria:Eesti muusikafestivalid
Kategooria:Sindi
Kategooria:Rock